钦定古今图书集成/明伦汇编/氏族典/第257卷 > 王坦之
## 钦定古今图书集成/明伦汇编/氏族典/第257卷 > 王坦之

按《晋书王湛传》：“湛子承，承子述，述子坦之。坦之字文
度，弱冠与郗、超俱有重名，时人为之语曰：‘盛德绝伦
郗嘉宾，江东独步王文度。嘉宾，超小字也。简文帝为
抚军将军，辟为掾，累迁参军从事中郎，出为桓温长
史。寻以父忧去职。服阕，征拜侍中，袭父爵海西公废，
领左卫将军。简文帝崩，坦之与谢安共辅幼主，迁中’”
书令。俄授都督徐、兖、青三州诸军事，镇广陵。初，谢安
爱好声律，期功之惨，不废妓乐，颇以成俗。坦之非而
苦谏之书往反数四，安竟不从。坦之又尝与殷康子
书，论公谦之义，康子及袁宏并有疑难，坦之标章摘
句，一一申而释之，莫不厌服。又孔严著《通葛论》，坦之
与书赞美之。初，坦之与沙门竺法师甚厚，每共论幽
明报应，便要先死者当报其事。后经年，师忽来云：“贫
道已死，罪福皆不虚，惟当勤修道德，以升济神明耳。”
言讫不见。坦之寻亦卒，谥曰献。四子：恺、愉、国宝、忱。